b"\n_START_ARTICLE_\nJatri Uld Said Uld Yumani\n_START_SECTION_\nRevolta\n_START_PARAGRAPH_\nEra cap d'una de les m\xc3\xa9s importants fraccions d'erguibat, tribu tallada per quatre fronteres pol\xc3\xadtiques (S\xc3\xa0hara Occidental, el Marroc, Maurit\xc3\xa0nia i Alg\xc3\xa8ria.), va sostenir la tesi respecte a l'equilibri pol\xc3\xadtic d'una tribu dividida en tres grans blocs separats per fronteres pol\xc3\xadtiques. L\xc3\xadder (chej) de le Boihat, la poderosa fracci\xc3\xb3 erguibat que nomaditza a la franja oriental._NEWLINE_En 1967, El Jatri, havia protagonitzat un aixecament contra Espanya, i tot l'ex\xc3\xa8rcit natiu el va secundar. El cap militar de la revolta va ser el cap Merebbih, de la tribu erguibat. Arran d'aquesta revolta el govern crea la Djema'a o Assemblea General del S\xc3\xa0hara com a \xc3\xb2rgan representatiu saharaui i es donava amb ella els primers passos d'una autonomia.\n_START_SECTION_\nParlamentari\n_START_PARAGRAPH_\nProcurador en Corts escollit el dia 13 de juliol de 1963 pels representants del Cabildo Provincial de S\xc3\xa0hara._NEWLINE_Repeteix el c\xc3\xa0rrec en 1964, i \xc3\xa9s baixa el 20 de desembre de 1965, deixant l'esc\xc3\xb3 a Seila Uld Abeida Uld Ahmed. En la presa de possessi\xc3\xb3 jurava en privat conformement a la seva religi\xc3\xb3 musulmana._NEWLINE_En la legislatures de 1967 i de 1971 repeteix c\xc3\xa0rrec en el grup de Designats pel Cap de l'Estat. \xc3\x89s baixa el 4 de mar\xc3\xa7 de 1976 abans de finalitzar la legislatura.\n_START_SECTION_\nDefecci\xc3\xb3\n_START_PARAGRAPH_\nEl dimecres 5 de novembre de 1975, com a president de la Djema'a mostra la seva submissi\xc3\xb3 al rei del Marroc, Hassan II, qui l'accepta despr\xc3\xa9s de considerar-lo com l'aut\xc3\xa8ntic representant del poble saharau\xc3\xad._NEWLINE_Aquesta actuaci\xc3\xb3 resulta xocant despr\xc3\xa9s d'haver estat un dels m\xc3\xa0xims defensors de l'autodeterminaci\xc3\xb3 i independ\xc3\xa8ncia. Es pot considerar aquesta submissi\xc3\xb3 com a nul\xc2\xb7la, ja que setmanes abans (12 d'octubre de 1975) la major part de la Djema'a (67 de 102), reunida a Ain Ben Tili (Maurit\xc3\xa0nia), va acordar la seva dissoluci\xc3\xb3, deixant la seva representativitat en mans del Front Polisario com a \xc3\xbanic representant leg\xc3\xadtim del poble saharaui._NEWLINE_Despr\xc3\xa9s d'assistir a una sessi\xc3\xb3 de les Corts Espanyoles reunides a Madrid, es va despla\xc3\xa7ar al Marroc acompanyat, entre altres, dels notables saharauis Feidul Ali Derham i Ahmed Derhem. En una cerim\xc3\xb2nia hist\xc3\xb2rica presenta, al Palau Reial d'Agadir, l'homenatge al Rei Hassan II del Marroc en nom d'aquesta Assemblea General, sol\xc2\xb7licitant en una posterior confer\xc3\xa8ncia de premsa l'inici de negociacions entre Espanya i el Marroc per a la retrocessi\xc3\xb3 del S\xc3\xa0hara al Regne. _NEWLINE_Hassan Dirham, cap visible del clan Dirham, va ordir la defecci\xc3\xb3 al Marroc del president de la Djema'a. Ara, les seves empreses controlen el mercat de carburants, i t\xc3\xa9 interessos en l'agricultura d'hivernacles i la pesca. Com a recompensa, els Yumani s\xc3\xb3n els amos de la pesca i de la ramaderia, i li fan la compet\xc3\xa8ncia a Dirham en els carburants._NEWLINE_Un dels seus fills \xc3\xa9s membre del Parlament marroqu\xc3\xad i l'altre ocupa un c\xc3\xa0rrec en el Front Polisario."